**KRĪZES VADĪBAS PADOMES**

**ĀRKĀRTAS SĒDES PROTOKOLS**

Rīgā Nr.2 2023.gada \_\_\_.martā

(…)

1. **§**

**Par esošo situāciju ar egļu astoņzobu mizgrauža izraisītajiem bojājumiem egļu mežaudzēs Latvijā un prognozēto mizgrauža aktivitāti 2023.gadā, potenciālo apdraudējumu un iespējamajām negatīvajām sekām**

1. Pieņemt zināšanai Zemkopības ministrijas sniegto informāciju par aktuālo situāciju ar egļu astoņzobu mizgrauža izraisītajiem bojājumiem egļu mežaudzēs Latvijā, kā arī prognozēto mizgrauža aktivitāti 2023.gadā, potenciālo apdraudējumu un iespējamajām negatīvajām sekām.
2. **§**

**Informācija par iespējamiem turpmākās rīcības scenārijiem vērtīgo egļu mežaudžu aizsardzībai un egļu astoņzobu mizgrauža izraisītās negatīvās ietekmes uz vērtīgo egļu mežaudžu saglabāšanu un koksnes kvalitāti samazināšanai**

1. Pieņemt zināšanai Zemkopības ministrijas piedāvāto ārkārtējās situācijas konceptuālo piedāvājumu, kas sagatavots pēc Valsts meža dienesta iniciatīvas, sadarbībā ar Zemkopības ministriju un balstoties uz Latvijas Valsts mežzinātnes institūta "Silava" mežsaimniecības un biotisko riska faktoru monitoringa rezultātiem un LVMI "Silava" 2005.gada pētījumu "Egļu astoņzobu mizgrauža apkarošanas metožu izvēles rekomendācijas".
2. Pieņemt zināšanai, ka Krīzes vadības padomes locekļi un ministri vienojās:
   1. Ārkārtējā situācija tiek izsludināta uz trīs mēnešiem no 2023.gada 1.aprīļa līdz 2023.gada 30.jūnijam šā protokola pielikumā minētajās administratīvajās teritorijās;
   2. tiek noteikti saimnieciskās darbības ierobežojumi un aizsardzības pasākumi mežaudzēm, kvalificējot tās kā vērtīgās egļu mežaudzes, kas vienlaikus atbilst šādiem kritērijiem:

* egles sastāva koeficients mežaudzes formulā ir vismaz 7;
* egles pirmā stāva koku vidējais caurmērs ir vismaz 20 centimetri;
* mežaudzes krāja ir vismaz 240 kubikmetru uz hektāra;
* mežaudzes platība ir vismaz 0,5 hektāri;
* mežaudzē nav spēkā esošs apliecinājums koku ciršanai galvenajā cirtē;
* mežaudzē nav izsniegts apliecinājums koku ciršanai sanitārajā cirtē (bojājuma cēlonis – mizgrauzis) no 2021.gada 1.janvāra.
  1. tiek paredzēts piemērot saimnieciskās darbības ierobežojumus un aizsardzības pasākumus vērtīgajās egļu mežaudzēs, pasākumus piemērojot šādi definētās vērtīgo egļu mežaudžu zonās:
* A zona, kurā ietilpst vērtīgā egļu mežaudze;
* B zona, kurā ietilpst skujkoku mežaudzes[[1]](#footnote-1) 100 metru attālumā no vērtīgās egļu mežaudzes nogabala ārējās robežas;
* C zona, kurā ietilpst egļu mežaudzes[[2]](#footnote-2) 101 – 500 metru attālumā no vērtīgās egļu mežaudzes nogabala ārējās robežas.
  1. tiek noteikti šādi konkrēti saimnieciskās darbības ierobežojumi konkrētās vērtīgo egļu mežaudžu zonās:
* aizliegt koku ciršanu A un B zonā, izņemot mizgrauža svaigi invadētus kokus[[3]](#footnote-3), ko piemēro kā aizsardzības pasākumu ārkārtējās situācijas laikā;
* C zonā:
* aizliegt koku ciršanu kopšanas un izlases cirtē;
* aizliegt koku ciršanu kailcirtē un rekonstruktīvā cirtē platībā, kas mazāka par 0,8 hektāriem.
  1. tiek noteikti šādi konkrēti vērtīgo egļu mežaudžu aizsardzības pasākumi konkrētās vērtīgo egļu mežaudžu zonās:
* A, B, un C zonās, saņemot Valsts meža dienesta sanitāro atzinumu, vērtīgo egļu mežaudžu aizsardzības interesēs, atļaut cirst mizgrauža svaigi invadētus kokus sanitārajā vienlaidus cirtē, ja vienlaicīgi:
* mizgraužu svaigi invadēto koku skaits ir vismaz 10 koki uz 1 hektāru vai uz nogabalu, ja nogabals ir mazāks par 1 hektāru;
* cērtamā vienlaidus platība ir vismaz 0,8 hektāri vai mežaudzi cērt pa nogabala ārējām robežām, ja nogabals mazāks par 0,8 hektāriem.
* no 2023.gada 1.maija līdz 2023.gada 30.jūnijam skujkoku izcirtumos, kur koku ciršana veikta, sākot no 2023.gada 1.janvāra, ja platība pārsniedz 0,8 hektārus un izcirtums izveidots A, B un C zonā, izvietot feromonu slazdus un nodrošināt to ekspluatāciju:
* valsts īpašumā esošajos mežos – meža apsaimniekotājam;
* Rīgas pašvaldības īpašumā esošajos mežos – meža apsaimniekotājam;
* pārējos mežos – Valsts meža dienestam.
* Īpaši aizsargājamās dabas teritorijās, kuru funkcionālajā zonā ir atļauta sanitārā cirte saskaņā ar Valsts meža dienesta sanitāro atzinumu un tajā ietilpst A, B un C zonas, mizgraužu svaigi invadētās egles atļauts cirst sanitārajā vienlaidus cirtē, saglabājot visus augtspējīgos citu koku sugu kokus. Gaujas nacionālajā parkā un Ķemeru nacionālajā parkā iesniegumam koku ciršanas apliecinājuma saņemšanai koku ciršanai sanitārajā vienlaidus cirtē, nav jāsagatavo un jāpievieno informācija par dabā iezīmētajiem izcērtamajiem kokiem.
  1. Tiek noteikts, ka ārkārtējās situācijas laikā:
* Valsts meža dienests Ministru kabineta 2012.gada 18.decembra noteikumu Nr.935 "Noteikumi par koku ciršanu mežā" (turpmāk – noteikumi Nr.935) 82.punktā noteikto apliecinājumu koku ciršanas veikšanai sanitārajā vienlaidus cirtē, ja iesniegums koku ciršanas apliecinājuma saņemšanai iesniegts ar mērķi izcirst kokus iepriekš minētā aizsardzības pasākuma ietvaros, izsniedz piecu darba dienu laikā no iesnieguma apliecinājuma koku ciršanas veikšanai saņemšanas;
* noteikumu Nr.935 84.punktā noteiktais apliecinājuma derīguma termiņš, ja apliecinājums izsniegts koku ciršanai iepriekš minētā aizsardzības pasākuma ietvaros, ir divi mēneši no lēmuma pieņemšanas brīža;
* ja A, B un C zonā ir spēkā esošs apliecinājums koku ciršanai un koku ciršana ārkārtējās situācijas laikā ir aizliegta, Valsts meža dienests:
  + - aptur apliecinājuma darbību uz ārkārtējās situācijas laiku;
    - 10 dienu laikā pēc rīkojuma par ārkārtējās situācijas izsludināšanu spēkā stāšanās izdod lēmumu par apliecinājuma koku ciršanai darbības apturēšanu uz ārkārtējās situācijas laiku un par to informē meža īpašnieku vai tiesisko valdītāju.

1. Ņemot vērā šā protokola 2.punktā panākto vienošanos, Zemkopības ministrijai sadarbībā ar Tieslietu ministriju, Vides aizsardzības un reģionālās attīstības ministriju un Finanšu ministriju līdz \_\_.\_\_\_.2023 sagatavot Ministra kabineta rīkojuma “Par ārkārtējās situācijas izsludināšanu” projektu izskatīšanai Ministru kabineta sēdē.
2. Zemkopības ministrijai līdz 2023.gada 30.decembrim sagatavot un noteiktā kārtībā iesniegt izskatīšanai Ministru kabinetā nepieciešamos grozījumus tiesību aktos, kas nodrošina plānotu, sistemātisku un preventīvu regulējumu un ļauj novērst, pārvarēt un likvidēt iespējamās apdraudējuma sekas, kas saistīta ar augiem kaitīgu organismu izplatīšanos.

Krīzes vadības padomes

priekšsēdētājs A.K.Kariņš

Krīzes vadības padomes sekretariāta

vadītāja pienākumu izpildītājs K.Druvaskalns

Pielikums Nr.1

**Administratīvo teritoriju saraksts**

|  |  |  |
| --- | --- | --- |
| **Nr.p.k.** | **Novads** | **Pagasts** |
| 1. | Aizkraukles nov. | Aiviekstes, Aizkraukles, Bebru, Daudzeses, Iršu, Jaunjelgavas, Klintaines, Kokneses, Mazzalves, Vietalvas Zalves pag. |
| 2. | Alūksnes nov. | Alsviķu, Ilzenes, Jaunalūksnes, Jaunannas, Liepnas, Malienas, Mālupes pag. |
| 3. | Augšdaugavas nov. | Demenes, Dvietes, Kalupes, Līksnas, Salienas, Skrudalienas pag. |
| 4. | Balvu nov. | Baltinavas, Bērzpils, Briežuciema, Krišjāņu, Lazdukalna, Lazdulejas, Medņevas, Rugāju, Susāju, Šķilbēnu, Tilžas, Vectilžas, Vecumu, Vīksnas, Žīguru pag. |
| 5. | Bauskas nov. | Iecavas, Kurmenes, Skaistkalnes, Valles, Vecumnieku pag. |
| 6. | Cēsu nov. | Amatas, Drabešu, Dzērbenes, Inešu, Jaunpiebalgas, Liepas, Līgatnes, Nītaures, Priekuļu, Raiskuma, Skujenes, Stalbes, Straupes, Vaives, Veselavas pag. |
| 7. | Dienvidkurzemes nov. | Bārtas, Embūtes, Gaviezes, Grobiņas, Kalvenes, Nīcas, Otaņķu, Priekules pag. |
| 8. | Dobeles nov. | Annenieku, Augstkalnes, Bēnes, Bērzes, Bikstu, Bukaišu, Īles, Jaunbērzes, Lielauces, Naudītes, Ukru, Vecauces, Vītiņu, Zebrenes pag. |
| 9. | Gulbenes nov. | Daukstu, Druvienas, Galgauskas, Jaungulbenes, Lejasciema, Lizuma, Līgo, Rankas, Stradu, Tirzas pag. |
| 10. | Jelgavas nov. | Cenu, Elejas, Glūdas, Kalnciema, Lielplatones, Līvbērzes, Valgundes, Vilces, Zaļenieku pag. |
| 11. | Jēkabpils nov. | Aknīstes, Asares, Atašienes, Ābeļu, Elkšņu, Gārsenes, Kalna, Krustpils, Kūku, Leimaņu, Mežāres, Rubenes, Salas, Saukas, Variešu, Viesītes, Vīpes pag. |
| 12. | Krāslavas nov. | Kaplavas pag. |
| 13. | Kuldīgas nov. | Nīkrāces, Rudbāržu, Rumbas, Skrundas pag. |
| 14. | Ķekavas nov. | Baldones, Ķekavas pag. |
| 15. | Limbažu nov. | Ainažu, Alojas, Braslavas, Brīvzemnieku, Katvaru, Limbažu, Pāles, Salacgrīvas, Staiceles, Umurgas, Viļķenes pag. |
| 16. | Ludzas nov. | Malnavas, Mežvidu, Salnavas pag. |
| 17. | Madonas nov. | Aronas, Barkavas, Cesvaines, Dzelzavas, Indrānu, Jumurdas, Kalsnavas, Lazdonas, Liezēres, Ļaudonas, Mārcienas, Mētrienas, Ošupes, Praulienas, Sarkaņu pag. |
| 18. | Mārupes nov. | Babītes, Mārupes pag. |
| 19. | Ogres nov. | Birzgales, Lielvārdes, Ogresgala, Rembates, Suntažu, Tīnūžu, Tomes, Olaines pag. |
| 20. | Olaines nov. | Olaines pag. |
| 21. | Preiļu nov. | Sīļukalna pag. |
| 22. | Rēzeknes nov. | Dekšāres, Gaigalavas, Nagļu, Nautrēnu, Rikavas, Stružānu pag. |
| 23. | Ropažu nov. | Ropažu pag. |
| 24. | Salaspils nov. | Salaspils pag. |
| 25. | Saldus nov. | Blīdenes, Ezeres, Gaiķu, Nīgrandes, Šķēdes, Zaņas pag. |
| 26. | Saulkrastu nov. | Sējas pag. |
| 27. | Siguldas nov. | Allažu, Inčukalna, Krimuldas, Mālpils, Mores, Siguldas pag. |
| 28. | Smiltenes nov. | Apes, Bilskas, Blomes, Brantu, Drustu, Gaujienas, Grundzāles, Launkalnes, Palsmanes, Raunas, Smiltenes, Trapenes, Variņu, Virešu pag. |
| 29. | Tukuma nov. | Jaunpils, Vānes, Zantes pag. |
| 30. | Valkas nov. | Ērģemes, Kārķu, Valkas, Vijciema, Zvārtavas pag. |
| 31. | Valmieras nov. | Bērzaines, Brenguļu, Burtnieku, Dikļu, Ēveles, Ipiķu, Jeru, Jērcēnu, Kauguru, Kocēnu, Ķoņu, Lodes, Matīšu, Mazsalacas, Naukšēnu, Plāņu, Ramatas, Rencēnu, Sēļu, Skaņkalnes, Trikātas, Vaidavas, Valmieras, Vecates, Vilpulkas pag. |
| 32. | Varakļānu nov. | Murmastienes, Varakļānu pag. |

1. Skujkoku mežaudze – mežaudze, kurā sastāva koeficients mežaudzes formulā priede un egle skaitot kopā ir vismaz 3, skujkoku pirmā stāva koku caurmērs ir vismaz 20 centimetri. [↑](#footnote-ref-1)
2. Egļu mežaudze – mežaudze, kurā egle ir valdošā koku suga un egles caurmērs ir vismaz 20 centimetri. [↑](#footnote-ref-2)
3. Mizgrauža svaigi invadēti koki – egles ar zaļām skujām un svaigiem 1 milimetru lieliem caurumiem – ieskrējām koka stumbrā, kur pie koka sakņu kakla ir sakrājušies brūni mizas milti vai egles ar zaļām skujām un daļēji nolobījušos mizu. [↑](#footnote-ref-3)